Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 2 Pv 196/13/5505	Liptovský Mikuláš, 15.7.2014
EEČ : 2-39-291-2014

U Z N E S E N I E

Trestná vec:	obvinená XXXXX  
Prečin:	Ohrozovanie mravnej výchovy mládeže podľa § 211 odsek 1 písmeno c Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Liptovský Mikuláš
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: čašníčka
sa v skúšobnej dobe, určenej uznesením prokurátora Okresnej prokuratúry XXXXX zo dňa 15.5.2013, spisová značka 2 Pv 196/13/5505, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
V období od 28. 12. 2012 do 22. 2. 2013 nestarala sa riadne o svojho syna XXXXX, nar. 28. 4. 1997, s ktorým žije v spoločnej domácnosti na XXXXX XXXXX umožnila mu dopúšťať sa konaní, ktoré sú podľa Trestného zákona trestnými činmi, pretože ml. XXXXX  bol 
-	dňa 04. 01. 2013 povereným príslušníkom Obvodného oddelenia PZ XXXXX pod ČVS: ORP-XXXXX obvinený z prečinu krádeže podľa § 212 ods. 2 písm. f) Trestného zákona, ktorého sa dopustil tým, že dňa 29. 12. 2012 v čase okolo 10.45 hod. odcudzil spred bytu č. 22 v bytovom dome na ul. XXXXX XXXXX jeden pár botasiek zn. Adidas, bielej farby, čím spôsobil poškodenej XXXXX, nar. XXXXX trv. bytom ul. XXXXX XXXXX, škodu krádežou vo výške najmenej 55,- €. Menovaný sa uvedeného skutku dopustil napriek tomu, že za obdobný skutok už bol v predchádzajúcich dvanástich  mesiacoch postihnutý: dňa 15. 12. 2012 v čase o 10.45 hod. sa dopustil priestupku proti majetku podľa § 50 ods. 1 zák. č. 372/90 Zb. o priestupkoch v znení neskorších noviel, za čo mu bola príslušníkmi OO PZ Lipt. Mikuláš uložená bloková pokuta vo výške 15,- € a blok na pokutu nezaplatenú na mieste č.b. AB 480723 si osobne prevzal, teda bol za obdobný čin v predchádzajúcich dvanástich mesiacoch postihnutý,
-	dňa 30. 01. 2013 povereným príslušníkom Obvodného oddelenia PZ XXXXX pod ČVS: XXXXX obvinený z prečinu krádeže podľa § 212 ods. 2 písm. f) Trestného zákona, ktorého sa dopustil tým, že dňa 28. 12. 2012 vo večerných hodinách na ul. XXXXXdcudzil voľne položený Snowboard zn. Woox cross 08, zeleno-modrej farby s čiernou sklznicou a s viazaním zn. Rossignol, čím spôsobil poškodenému XXXXX, nar. XXXXX škodu odcudzením vo výške 100,- € a dňa 15. 12. 2012 v čase o 10.45 hod. v obchode COOP Jednota Tempo Supermarket, ul. 1. mája, Lipt. Mikuláš, odcudzil 1 ks nápoj brandy Spiš originál v hodnote 11,09 €, čím sa dopustil priestupku proti majetku podľa § 50 ods. 1 zák. č. 372/1990 Zb. o priestupkoch, za čo mu bol hliadkou OO PZ Lipt. Mikuláš uložený blok na pokutu nezaplatenú na mieste č. AB 480723 na sumu 15,- € a teda bol za obdobný čin v predchádzajúcich dvanástich mesiacoch postihnutý,
-	dňa 31. 01. 2013 povereným príslušníkom Obvodného oddelenia PZ XXXXX pod ČVS: XXXXX obvinený z prečinu  porušovania domovej slobody podľa § 194 ods. 1 Trestného zákona, ktorého sa dopustil tým, že v dobe od 20. 11. 2012 do 26. 11. 2012 vnikol na celistvo oplotený pozemok rodinného domu na ul. XXXXX, kde  z tam nachádzajúcej sa záhrady odcudzil 13 kusov železného plotu v celkovej hodnote 31,20 €, tieto následne odnášal do zberných surovín Kovod na ul. Podtatranského č. 19 v Lipt. Mikuláši, kde ich predal, čím poškodenému XXXXX, nar. XXXXX spôsobil škodu odcudzením vo výške 31,20 €,
-	dňa 22. 02. 2013 povereným príslušníkom Obvodného oddelenia PZ XXXXX pod ČVS: ORP-XXXXX obvinený z prečinu krádeže podľa § 212 ods. 2 písm. a) Trestného zákona, ktorého sa dopustil tým, že v presne nezistenom čase od 8.05 hod. do 9.23 hod. dňa 22. 02. 2013 v administratívnej budove „Javorina“ spol. Creamer Slovakia v Priemyselnej zóne v Lipt. Mikuláši v priestoroch miestnosti „Šatne páni“, násilím prekonal dvere na uzamknutej skrinke č. 21 s označením XXXXX, vnikol dovnútra, odkiaľ z peňaženky odcudzil finančnú hotovosť vo výške 80,- €r, čím týmto konaním spôsobil poškodenej osobe XXXXX, nar. XXXXX XXXXX, škodu odcudzením vo výške 80,- €.

Uznesením prokurátora Okresnej prokuratúry XXXXX zo dňa 15.5.2013, spisová značka 2 Pv 196/13/5505, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Dňa 15. 05. 2013 bolo uznesením 2 Pv 196/13 podľa § 216 ods. 1 Trestného poriadku podmienečne zastavené trestné stíhanie proti obvinenej XXXXX pre prečin ohrozovania mravnej výchovy mládeže podľa § 211 ods. 1 písm. c/ Trestného zákona pre skutok uvedený vo výrokovej časti tohto uznesenia. 
	Zároveň jej podľa § 216 ods. 2 Trestného poriadku bola určená skúšobná doba v trvaní 12 mesiacov. Uznesenie o podmienečnom zastavení trestného stíhania nadobudlo právoplatnosť 24. 05. 2013. Skúšobná doba uplynula dňa 24. 05. 2014. 
	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel ďalším uloženým obmedzeniam a povinnostiam, prokurátor rozhodne, že sa obvinený osvedčil, inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie. 
	Po uplynutí skúšobnej doby som na obvinenú XXXXX vyžiadala správy z miesta bydliska, z Úradu práce, sociálnych vecí a rodiny v Liptovskom Mikuláši, z Okresného úradu, Odboru všeobecnej vnútornej správy v Liptovskom Mikuláši a odpis z registra trestov, z ktorých som zistila, že počas skúšobnej dobe nespáchala iný trestný čin ani priestupok. 
	Vzhľadom na vyššie uvedené možno konštatovať, že XXXXX viedla počas skúšobnej doby podmienečného zastavenia trestného stíhania riadny život, 
a preto som rozhodla tak, ako je uvedené vo výrokovej časti tohto uznesenia, právoplatnosťou ktorého nastanú účinky zastavenia trestného stíhania. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Iveta Chovančíková
prokurátorka